Dzhokhar Dudayev

Si Dzhokhar Musayevich Dudayev (, ; ; ; 15 Pebrero 1944 – 21 Abril 1996) sarong Tsetsen na politiko, estadista asin  lider militar kan mga 1990 na hiron nin katalingkasan Tsetsena kontra Rusya. Siya nagsirbeng pinakaenot na presidente kan  Republika Tsetsena nin Ichkeria, poon 1991 sundo kan siya naasasinar kan 1996. Dati siya Major General of Aviation sa  Pwersa Armadang Sobyet.

Si Dzhokhar asin saiyang pamilya, kairiba bilog na banwang Tsentsen,  pigdeportar sa Siberia kan 1944 komo parte kan Pwersa Armadang Sobyet na programa sa pagpapabanwa asin paglipat populasyon na nakaapekto sa pirang milyon na etnikong mga minoriya sa Unyon Sobyet pag'ultan kan mga 1930 asin 1950. Siya naabot ranggong Major General. Siya nagkapot sa mga estratehikong mga jet nuklear na dibisyon namumugtak sa Poltava asin Tartu. Para sa saiyang merito, siya nagawadan magkapirang state order nin USSR, nangurog na an Order of the Red Banner asin an Order of the Red Star.

Kan 1991, si Dudayev nagsayuma magtubod sa orden kan Sobyet na runoton an hiron kan Estonia para sa independensya kaini asin logod siya nagdemitir sa Pwersa Armadang Sobyet dangan siya nagbalik sa Tsetsenya. Sa pag'onra saiya, magkapirang mga kalye, plasa asin kalyehon sa iba-ibang nasyon an ipigngaran saiya, arog kan sa Ukranya, Turkeya, Polonya, Estonia, Georgia, Lithuania asin Latvia.

Toltolan

Kategorya:Mga Presidente nin Republika Tsetsena kan Ichkeria
Kategorya:Mga 1944 na kamundagan
Kategorya:Mga 1996 na kagadanan
Kategorya:Mga Asasinadong mga Tsetsenang politiko
Kategorya:Mga pagkagadan paagi nin pagbomba
Kategorya:Mga Gerilyang Tsentsena nagadan sa laban
Kategorya:Mga Anti-komunistang Tsentsena
Kategorya:Mga Rusong may dugong Tsetsena